CELEX: 32016D0296
Language: fi
Date: 2016-02-29 00:00:00
Title: Neuvoston päätös (EU, Euratom) 2016/296, annettu 29 päivänä helmikuuta 2016, Euroopan unionin toiminnasta tehdyn sopimuksen 255 artiklassa tarkoitetun komitean jäsenen nimittämisestä eronneen jäsenen tilalle

2.3.2016   
            
            
               FI
            
            
               Euroopan unionin virallinen lehti
            
            
               L 55/14
            
         NEUVOSTON PÄÄTÖS (EU, Euratom) 2016/296,
   annettu 29 päivänä helmikuuta 2016,
   Euroopan unionin toiminnasta tehdyn sopimuksen 255 artiklassa tarkoitetun komitean jäsenen nimittämisestä eronneen jäsenen tilalle
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 255 artiklan toisen kohdan,
   ottaa huomioon Euroopan atomienergiayhteisön perustamissopimuksen ja erityisesti sen 106 a artiklan 1 kohdan,
   ottaa huomioon unionin tuomioistuimen presidentin 27 päivänä tammikuuta 2016 tekemän aloitteen,
   sekä katsoo seuraavaa:
   
               (1)
            
            
               Euroopan unionin toiminnasta tehdyn sopimuksen 255 artiklan ensimmäisen kohdan nojalla perustettiin komitea, joka antaa lausunnon ehdolla olevien henkilöiden soveltuvuudesta unionin tuomioistuimen ja unionin yleisen tuomioistuimen tuomarin ja julkisasiamiehen tehtäviin, ennen kuin jäsenvaltioiden hallitukset suorittavat nimitykset, jäljempänä ’komitea’.
            
         
               (2)
            
            
               Neuvosto nimitti päätöksellä 2014/76/EU (1) komitean seitsemän jäsentä neljän vuoden kaudeksi, joka päättyy 28 päivänä helmikuuta 2018.
            
         
               (3)
            
            
               Unionin tuomioistuimen presidentti ilmoitti 27 päivänä tammikuuta 2016 päivätyllä kirjeellä neuvoston puheenjohtajalle, että Péter PACZOLAY oli eronnut tehtävästään komitean jäsenenä 21 päivästä tammikuuta 2016.
            
         
               (4)
            
            
               Unionin tuomioistuimen presidentti ehdotti samalla 27 päivänä tammikuuta 2016 päivätyllä kirjeellä, että Mirosław WYRZYKOWSKI nimitettäisiin Péter PACZOLAYn tilalle jäljellä olevaksi toimikaudeksi neuvoston päätöksen 2010/124/EU (2) liitteessä olevien komitean toimintasääntöjen 3 kohdan mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Nimitetään Mirosław WYRZYKOWSKI Euroopan unionin toiminnasta tehdyn sopimuksen 255 artiklassa tarkoitetun komitean jäseneksi kaudelle, joka päättyy 28 päivänä helmikuuta 2018.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tehty Brysselissä 29 päivänä helmikuuta 2016.
      
         
            Neuvoston puolesta
         
         
            Puheenjohtaja
         
         H.G.J. KAMP
      
   
   
      (1)  Neuvoston päätös 2014/76/EU, annettu 11 päivänä helmikuuta 2014, Euroopan unionin toiminnasta tehdyn sopimuksen 255 artiklassa tarkoitetun komitean jäsenten nimeämisestä (EUVL L 41, 12.2.2014, p. 18).
   
      (2)  Neuvoston päätös 2010/124/EU, annettu 25 päivänä helmikuuta 2010, Euroopan unionin toiminnasta tehdyn sopimuksen 255 artiklassa määrätyn komitean toimintasäännöistä (EUVL L 50, 27.2.2010, p. 18).